recursal/SuperWikiNEXT-32B huggingface dataset:
২০১৮ সালের ৩রা মার্চ পাকিস্তানের সংসদ ভবনের উচ্চকক্ষ সিনেটের ৫২টি আসনে নির্বাচন হয়। নির্বাচিত সদস্যদের কার্যকাল হল ৬ বছর। এই নির্বাচনে পাকিস্তান মুসলিম লীগ (এন) সর্ববৃহৎ দল হিসেবে উঠে আসে। পাকিস্তান পিপলস পার্টি এবং পাকিস্তান তেহরিক-ই-ইনসাফ যথাক্রমে দ্বিতীয় ও তৃতীয় স্থানে উঠে আসে। এই নির্বাচনে ভোট কেনা বেচা নিয়ে বিবাদ তৈরি হয়। পাকিস্তানি নির্বাচন কমিশনের দ্বারা মুসলিম লীগের সদস্যারা নির্দলীয় ঘোষিত হয়।

১২ মার্চ ২০১৮ সালে, চেয়ারম্যান ও ডেপুটি চেয়ারম্যান পদের জন্য নির্বাচন হয়। সাদিক সাঁজরানী এবং সেলিম মান্ডভিবল্ল যথাক্রমে চেয়ারম্যান এবং ডেপুটি চেয়ারম্যান হিসেবে নির্বাচিত হন।

প্রেক্ষাপট
----------

পাকিস্তান আইনসভার উচ্চকক্ষ হল সিনেট। এই কক্ষে ১০৬টি আসন রয়েছে। নির্বাচিত সদস্যদের কার্যকাল: ৬ বছর।

২০১২ সালে নির্বাচিত সিনেট সদস্যদের পরিবর্তনের জন্য ২০১৮ সালের নির্বাচন অনুষ্ঠিত হয়।

পরোক্ষ নির্বাচনের মাধ্যমে সিনেট সদস্য নির্বাচিত হয়।

২৮ জুলাই ২০১৭ সালে, এই নির্বাচনের পূর্বে পাকিস্তানের সাবেক প্রধানমন্ত্রী নওয়াজ শরিফকে সুপ্রিম কোর্ট তাঁর প্রধানমন্ত্রীর কার্যকাল থেকে বহিস্কার করে।

নির্বাচন
--------

এই পরোক্ষ নির্বাচন এ ভোটদাতারা, তাঁদের পছন্দ অনুসারে প্রার্থীদের ক্রমানুযায়ী সাজায়। ভোটদাতার প্রথম পছন্দের প্রার্থী ১০০ পয়েন্ট পায়। পাকিস্তানের নির্বাচন কমিশন একটি নির্দিষ্ট মানদণ্ড সাজিয়ে রেখেছে। সেই মানদণ্ড প্রত্যেক প্রার্থীকে মেনে চলতে হয়। যে কোন প্রার্থী মানদণ্ড মানতে ব্যর্থ হলে, তাঁর অর্জিত পয়েন্ট অন্যান্য প্রার্থীদের মধ্যে বিতরণ করা হয়।

প্রার্থী
--------

মোট ১৩১ জন প্রার্থীর মধ্যে ৩৩ জন সিন্ধ থেকে, ২৬ জন খয়বের পাখতুনখও, ২৪ জন্য FATA থেকে, ২৩ জন বালচিস্থান থেকে, ২০ জন পাঞ্জাব থেকে এবং ৫ জন ইসলামাবাদ থেকে ৫২টি আসনের জন্য প্রতিদ্বন্দ্বীতা করে।

ফলাফল
-----

মুসলিম লীগ সমর্থিত নির্দলীয়রা(স্বতন্ত্র) সবচেয়ে বেশি আসন লাভ করে। তাঁরা ৫২টির মধ্যে ১৫টি আসন লাভ করে। তাঁরা পাঞ্জাব থেকে ১১টি এবং ইসলামাবাদ থেকে ২টি আসন লাভ করে। পাকিস্তান পিপলস পার্টি দ্বিতীয় স্থান লাভ করে ১২টি আসন লাভ করে। এর মধ্যে ১০টি আসন হল সিন্ধের। তৃতীয় দল হিসেবে পাকিস্তান তেহরিক-ই-ইনসাফ উঠে আসে। তাঁদের মোট আসন সংখ্যা: ৬টি।

ফলাফলের পর, পাকিস্তান পিপলস পার্টির বিরুদ্ধে ভোট কেনাবেচার অভিযোগে উথাপন করা হয়।

দলিত সম্প্রদায়ের প্রথম সিনেটের সদস্য হিসেবে নির্বাচিত হন, কৃষ্ণ কোহলি।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
**লিনৎস** (জার্মান: Linz; আ-ধ্ব-ব:[ˈlɪnts]; শুনুনⓘ; চেক: Linec) মধ্য ইউরোপের রাষ্ট্র অস্ট্রিয়ার উত্তর-মধ্যভাগের ওবারও্যস্টাররাইখ (ঊর্ধ্ব অস্ট্রিয়া) অঙ্গরাজ্যের রাজধানী ও সমগ্র অস্ট্রিয়ার তৃতীয় বৃহত্তম নগরী। অস্ট্রিয়ার রাজধানী ভিয়েনা থেকে ১৬০ কিলোমিটার পশ্চিমে ও দানিউব নদীর তীরে অবস্থিত লিনৎস শহরটি অস্ট্রিয়ার সবচেয়ে উত্তর অংশে অবস্থিত। ২০১৮ সালে শহরের জনসংখ্যা ছিল ২ লক্ষের কিছু বেশি। এটি একটি প্রধান শিল্পনগরী ও দানিউব নদীর উপরে একটি গুরুত্বপূর্ণ বন্দর। এখানকার কারখানাগুলিতে রাসায়নিক দ্রব্য, বস্ত্র, বৈদ্যুতিক সরঞ্জাম, লোহা ও ইস্পাত উৎপাদন করা হয়। দানিউব নদীর দক্ষিণ তীরে পুরাতন লিনৎস নগরীটি অবস্থিত, যার কেন্দ্রে রয়েছে মূল চত্বর বা হাউপ্টপ্লাৎস, যার মধ্যে দাঁড়িয়ে আছে ট্রিনিটি স্তম্ভ (১৭২৩)। আরও আছে আল্টার ডোম নামক ১৭শ শতাব্দীতে নির্মিত মহাগির্জা (ক্যাথেড্রাল) ও ১৫শ শতকে নির্মিত একটি দুর্গপ্রাসাদ (বর্তমানে জাদুঘরে রূপান্তরিত)। শিক্ষা প্রতিষ্ঠানগুলির মধ্যে ইয়োহানেস কেপলার বিশ্ববিদ্যালয় (১৯৬৬), শিল্প ও শিল্পকলা নকশা অ্যাকাডেমি (১৯৪৭), বিভিন্ন বিজ্ঞান গবেষণা প্রতিষ্ঠান ও শিল্পকলা ও সঙ্গীত বিদ্যালয়গুলি উল্লেখ্য। জাদুঘর, শিল্পকলা প্রদর্শনীগৃহ (গ্যালারি), গ্রন্থাগার, মহাফেজখানা, গীতিনাট্যশালা ও নাট্যশালার উপস্থিতি শহরটিকে একটি সাংস্কৃতিক কেন্দ্রে পরিণত করেছে।

প্রাচীনকালে রোমান যুগে এখানে খ্রিস্টীয় ২য় শতকে লেন্তিয়া নামক একটি দুর্গশহর ছিল। ১৫শ শতকে এটি একটি বাজারভিত্তিক শহরে পরিণত হয়। এখানে অস্ট্রিয়ার সম্রাট ৩য় ফ্রিডরিখ ১৫শ শতকের শেষদিকে কয়েক বছর বাস করেছিলেন। জার্মানরা অস্ট্রিয়া দখল করার পরে ১৯৩৮ সালে এখানে ইস্পাত ও রাসায়নিক দ্রব্যের কারখানাগুলি নির্মাণ করা হয়।

তথ্যসূত্র
---------

1. ↑  "Österreich – Größte Städte 2019" (জার্মান ভাষায়)। Statista। সংগ্রহের তারিখ ১ ডিসেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পাকিস্তান মুসলিম লীগ** (***জিয়া**-উল-হক শহীদ*) (উর্দু: **پاکستان مسلم لیگ (**ض)‎‎) হচ্ছে ২০০২ সালে প্রতিষ্ঠিত পাকিস্তানের একটি রাজনৈতিক দল। ১৯৭৮ সাল থেকে ১৯৮৮ সাল পর্যন্ত প্রায় ১০ বছর ধরে পাকিস্তানের রাষ্ট্রপতি থাকা জেনারেল জিয়া-উল-হকের নামে দলটির নামকরণ করা হয়। ২০০২ সালের পাকিস্তানের সাধারণ নির্বাচনে এই দল থেকে জেনারেল জিয়া-উল-হকের পুত্র ইজাজ-উল-হক জাতীয় পরিষদের সদস্য নির্বাচিত হন। পারভেজ মুশাররফের সমর্থিত পাকিস্তান মুসলিম লীগ (কিউ)-এর সাথে একীভূত হন। এর ফলস্বরূপ তিনি পাকিস্তানের 'ধর্ম এবং আন্তঃধর্মীয় সংস্কৃতি' বিষয়ক মন্ত্রণালয়ের মন্ত্রিত্ব লাভ করেন। ২০০৮ সালের পাকিস্তানের সাধারণ নির্বাচনে পিএমএল (কিউ)-এর পরাজয়ের ফলে ২০১০ সালের ফেব্রুয়ারিতে পিএমএল-জেড পিএমএল (কিউ)-এর নেতৃত্বাধীন বৃহত্তর দল (জোট) থেকে বেরিয়ে যায়।

২০১০ সালের মার্চ মাসে পিএমএল-জিয়া বাহাওয়ালনগরের পাঞ্জাব প্রাদেশিক আসনে অনুষ্ঠিত উপনির্বাচনে সফলভাবে প্রতিদ্বন্দ্বিতা করে পাকিস্তান পিপলস পার্টিকে যথেষ্ট বিচলিত করেছিল। ২০১০ সালের বন্যার সময় দলটি দক্ষিণ পাঞ্জাবের বন্যাদুর্গত স্থানে লক্ষ লক্ষ টাকার ত্রাণ সামগ্রী বিতরণের জন্য জাতীয় মনোযোগে এসেছিল।

৯ অক্টোবর ২০১১ সালে, পিএমএল-জিয়া একমাত্র দল হিসেবে পিএমএল-এনের প্রদত্ত হুমকিকে সমর্থন জানায়; হুমকিগুলি ছিল পাঞ্জাব প্রাদেশিক পরিষদ ভেঙে দেওয়া হবে এবং ২০১২ সালের সিনেট নির্বাচনে পাকিস্তান পিপলস পার্টির প্রত্যাশিত বিজয়কে রোধ করা হবে।

২০১৩ সালের সাধারণ নির্বাচনে, পিএমএল-জেড দুটি আসনে প্রতিদ্বন্দ্বিতা করে জাতীয় পরিষদের এনএ-১৯১ বাহওয়ালনগর এবং পাঞ্জাব প্রাদেশিক পরিষদের দুটি আসন থেকে পুনরায় জয়লাভ করে।

ইজাজ-উল-হকের নির্বাচনী এলাকা এনএ-১৯১ আসনে (বাহাওয়ালপুর) ২০১৩ সালের সাধারণ নির্বাচনে দেশে সবচেয়ে বেশি ভোটার উপস্থিতির রেকর্ড হয়েছে।

নির্বাচনী ইতিহাস
----------------

### জাতীয় পরিষদের নির্বাচন

জাতীয় পরিষদ| **নির্বাচন** | **প্রাপ্ত ভোট** | **ভোটের হার (%)** | **আসন সংখ্যা** | +/– |
| --- | --- | --- | --- | --- |
| ২০০২ | ৭৮,৭৯৮ | ০.২৭% | ১ / ৩৪২ | বৃদ্ধি ১ |
| ২০১৩ | ১২৮,৫১০ | ০.২৮% | ১ / ৩৪২ | বৃদ্ধি ১ |
| ২০১৮ | ১,৪০৬ | ০.০০% | ০ / ৩৪২ | হ্রাস ১ |

তথ্যসূত্র
---------

1. ↑  "Parties to inform EC about merger with PML"। *Dawn*। মে ২০, ২০০৪।
2. ↑  "PML-N wins NA-123, PP-82 slots"। *PakTribune*। মার্চ ১১, ২০১০।
3. ↑  "PML-Z to distribute relief goods"। *Pakistan Daily*। সেপ্টেম্বর ১১, ২০১০। মার্চ ২২, ২০১২ তারিখে মূল থেকে আর্কাইভ করা।
4. ↑  "PML-N threatens to dissolve Punjab Assembly"। *Express Tribune*। অক্টোবর ৯, ২০১১।
5. ↑  "Pakistan elections 2013 total voter turnout: 55%"। *Express Tribune*। মে ২১, ২০১৩।
**ওয়ারিদ টেলিকম লিমিটেড** ইউএই ভিত্তিক ধাবি গ্রুপের একটি অঙ্গপ্রতিষ্ঠান এবং বাংলাদেশের একটি জিএসএম ভিত্তিক মোবাইল টেলিকম অপারেটর। ২০০৫ সালে বাংলাদেশ সরকারের সাথে ১ বিলিয়ন ইউএস ডলার বিনিয়োগের সমঝোতা স্মারক স্বাক্ষর করার মাধ্যমে বাংলাদেশে ওয়ারিদের যাত্রা শুরু। ১০ মে, ২০০৭ সালে ৬১ টি জেলায় নেটওয়ার্ক কভারেজ প্রদানের মাধ্যমে এবং ৭০% জনসমষ্টিকে ঘিরে এর আনুষ্ঠানিক যাত্রা শুরু হয়।

বর্তমানে ওয়ারিদ টেলিকম ৬৪টি জেলা শহরে এর নেটওয়ার্ক কভারেজ বিস্তৃত করেছে। মোট গ্রাহক সংখ্যা ২৯.৫৪ মিলিয়ন এবং ছয়টি মোবাইল টেলিকম অপারেটরের মধ্যে এর অবস্থান চতুর্থ। ২০১০ সালে ওয়ারিদ এদেশ থেকে ব্যবসা গুটিয়ে নেয়। ২০১০ সালের জানুয়ারী মাসে ভারতীও এয়ারটেল, এর ৭০% শেয়ার কিনে নেয়। বর্তমানে এর মালিক এয়ারটেল। ২০১৬ সালে এয়ারটেল বাংলাদেশ  কোম্পানি টি বিলুপ্ত করা হয় এবং এয়ারটেল এর কার্যক্রম  রবি আজিয়াটা লিমিটেড  এর সাথে একীভুত করা হয়। 
বর্তমানে এয়ারটেল ব্র্যান্ড টি  রবি আজিয়াটা লিমিটেড  দ্বারা পরিচালিত হচ্ছে।

বিক্রয়
-------

২০১০ সালে ওয়ারিদ টেলিকম তার ৭০ শতাংশ শেয়ার ভারতের ভারতী এয়ারটেল লিমিটেডের কাছে ৩০০ মিলিয়ন মার্কিন ডলারে বিক্রি করে দেয়। বাংলাদেশ টেলিযোগাযোগ নিয়ন্ত্রণ কমিশন ২০১০ সালের ৪ জানুয়ারি চুক্তিটি অনুমোদন করে।

পরে ভারতী এয়ারটেল লিমিটেড, ওয়ারিদ বাংলাদেশ এবং এর বোর্ড পরিচালনার নিয়ন্ত্রণ গ্রহণ করে এবং ২০১০ সালের ২০ ডিসেম্বর নিজস্ব এয়ারটেল ব্র্যান্ডের অধীনে ওয়ারিদ বাংলাদেশকে পুনরায় ব্র্যান্ডিং করে।

২০১৩ সালের মার্চ মাসে ওয়ারিদ টেলিকম তার অবশিষ্ট ৩০% শেয়ার ভারতী এয়ারটেলের সিঙ্গাপুর ভিত্তিক সংস্থা ভারতী এয়ারটেল হোল্ডিংস প্রাইভেট লিমিটেডের কাছে বিক্রি করে দেয়।
২০১৬ সালে এয়ারটেল বাংলাদেশ  কোম্পানি টি বিলুপ্ত করা হয় এবং এয়ারটেল এর কার্যক্রম  রবি আজিয়াটা লিমিটেড  এর সাথে একীভুত করা হয়। 
বর্তমানে এয়ারটেল ব্র্যান্ড টি  রবি আজিয়াটা লিমিটেড  দ্বারা পরিচালিত হচ্ছে।

তথ্যসূত্র
---------

1. ↑  "Mobile Phone Subscribers in Bangladesh"। ১৩ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০০৯।
চিত্র:শি সেস ইন্ডিয়া লোগো
**শি সেস ইন্ডিয়া** একটি এনজিও যা ভারতের মুম্বাইতে অবস্থিত, এই সংস্থাটি লিঙ্গ সমতা এবং মহিলাদের বিভিন্ন বিষয়ের ওপর কাজ করে। এদের সংস্থার ওয়েবসাইটটি বিভিন্ন আঞ্চলিক এবং আন্তর্জাতিক ভাষাতে পড়া যায়, যাতে বিভিন্ন সম্প্রদায়ের মানুষ এটি পড়তে এবং লিঙ্গ ভিত্তিক সংসিতার প্রতিবিধান মেকানিসম ও আইনগুলি জানতে পারেন। এটি প্রতিষ্ঠা ও প্রতিনিধিত্ত করেন বিশিষ্ট আইনজীবী ও সমাজ সেবী শ্রীমতি ত্রিশা সেটটি।

ভিশন ও মিশন
-----------

শি সেস ইন্ডিয়ার লক্ষ্য যুব সমাজকে লিঙ্গ ভিত্তিক বৈষ্যম দূর করা এবং সমাজে মহিলাদের বিষয় আলোচনা করতে শেখানো যাতে তারা ইউএন-এর সাস্টয়েনএবেল ডেভেলপমেন্ট গোলস পরিপূর্ণ করতে সক্ষম হয়। এনজিও যৌন সহিংসতা; শিক্ষা; স্বাস্থ্যসেবা ও স্বাস্থ্যব্যবস্থা; নিরাপত্তা ও জনগনের নীতি কার্যক্ষেত্র নিয়ে কাজ করে।

কাজ
---

এই ওয়েবসাইটটি ভারতের যৌন্য সহিংসতার ভিষয়ে সহজ ভাষায় তথ্য প্রদান করে। এটি এক এক করে এফএইআর করা, পুলিশ স্টেশনে, হাসপাতালে গিয়ে এবং আদালতে গিয়ে কি কি করতে এবং মনে রাখতে হবে সেটি বোঝায়। এই তথ্যগুলি হিন্দি, মারাঠি ও জার্মান ভাষায় ওয়েবসাইটটিতে উপস্থিত।

এরা গ্লোবাল সিটিজেন নামক একটি সংস্থার ভারতীয় শাখার সাথে যুক্ত হয়ে স্যানিটারি ন্যাপকিনকে কর মুক্ত করার আবেদন জানায়। এই এনজিওটি সেই সব মহিলাদের কাউন্সেল্লিং করতে সাহয্য করে যারা যৌন্য হিংসার শিকার। এর জন্য এরা নিকটবর্তী থানা, হাসপাতাল ও মনস্তাত্ত্বিকের ঠিকানা প্রদান করেন। এরা এদের ডিরেক্টরিতে আইনজীবী ও স্ত্রীরোগবিশারদদের সংখ্যা বাড়ানোর চেষ্টা করছেন, যাতে এরা এই সব প্রতারিত মহিলাদের সাহয্য করতে পারেন।

তথ্যসূত্র
---------

1. 1 2  "She Says | About"। *www.shesays.in* (ইংরেজি ভাষায়)। ২০১৭-০৪-২২ তারিখে মূল থেকে আর্কাইভ করা। সংগ্রহের তারিখ ২০১৭-০৪-১৭।
2. 1 2  "Remove VAT from sanitary napkins | Latest News & Updates at Daily News & Analysis"। *dna* (ইংরেজি ভাষায়)। ২০১৬-১১-২০। সংগ্রহের তারিখ ২০১৭-০৪-১৭।
3. 1 2  "Soon, one-stop portal to combat sexual crimes"। *The Indian Express* (ইংরেজি ভাষায়)। ২০১৫-০৪-২০। সংগ্রহের তারিখ ২০১৭-০৪-১৫।
4. ↑  "Latin American Herald Tribune - Young Indian Woman Takes Fight against Sexual Violence Online"। *www.laht.com*। ২০১৭-০৫-১৭ তারিখে মূল থেকে আর্কাইভ করা। সংগ্রহের তারিখ ২০১৭-০৪-১৫।
5. 1 2  "Now, a one-stop online portal for women affected by sexual abuse | Latest News & Updates at Daily News & Analysis"। *dna* (ইংরেজি ভাষায়)। ২০১৫-০৮-১৭। সংগ্রহের তারিখ ২০১৭-০৪-১৫।

বহিঃসংযোগ
---------

* অফিসিয়াল ওয়েবসাইট  ওয়েব্যাক মেশিনে আর্কাইভকৃত ৩০ এপ্রিল ২০১৭ তারিখে
প্রতি বছর ৩০শে সেপ্টেম্বর বাংলাদেশে **জাতীয় কন্যাশিশু দিবস** পালিত হয়। বাংলাদেশের সমাজে যাতে মহিলারা ভেদাভেদ বা বৈষম্যের শিকার না হন, সেদিকে লক্ষ্য রেখে জনসচেতনতা বৃদ্ধির উদ্দেশ্য নিয়ে বাংলাদেশ সরকারের ২০০০ সালে মহিলা ও শিশু বিষয়ক মন্ত্রণালয় কন্যাশিশু দিবস পালনের আদেশ জারি করে। আদেশে বলা হয়, শিশুঅধিকার সপ্তাহের (২৯শে সেপ্টেম্বর হতে ৫ অক্টোবর) মধ্যে একটি দিন অর্থাৎ ৩০ সেপ্টেম্বর কন্যাশিশু দিবস হিসেবে পালন করার সিদ্ধান্ত গ্রহণ করা হয়েছে।  সালে দিবসটির প্রতিপাদ্য "বিনিয়োগে অগ্রাধিকার/
কন্যাশিশুর অধিকার"

উল্লেখ্য, জাতিসংঘের সদস্য রাষ্ট্রসমূহে ২০১২ সাল থেকে প্রতিবছরের ১১ অক্টোবর পালিত হয় আন্তর্জাতিক কন্যা শিশু দিবস। এদিকে প্রতিবছরের ২৯ সেপ্টেম্বর থেকে ৫ অক্টোবর পর্যন্ত আন্তর্জাতিক শিশু সপ্তাহ পালন করা হয়। এই শিশু সপ্তাহের দ্বিতীয় দিন, অর্থাৎ ৩০ সেপ্টেম্বর পালন করা হয় জাতীয় কন্যা শিশু দিবস হিসাবে।

তথ্যসূত্র
---------

1. ↑  "জাতীয় কন্যাশিশু দিবস আজ"। *Bangla Tribune*। সংগ্রহের তারিখ ২০২৩-০৯-২৬।
2. ↑  "আজ জাতীয় কন্যাশিশু দিবস"। *দৈনিক ইত্তেফাক*। সংগ্রহের তারিখ ২০২৩-০৯-২৬।
3. ↑  "https://www.bssnews.net/bangla/national/60379| | বাংলাদেশ সংবাদ সংস্থা (বাসস)"। *Noyashotabdi*। সংগ্রহের তারিখ ২০২৩-০৯-২৬।  `|title=` এ বহিঃসংযোগ দেয়া (সাহায্য)
পপলারে কাঠের কোষ তৈরি করা মাইক্রোফিলামেন্ট (সবুজ রঙে) এবং কোষের নিউক্লিয়াস (লাল রঙে) দেখাচ্ছে
জীববিজ্ঞানে, একটি প্রোটিন ফিলামেন্ট হল প্রোটিন মনোমারের একটি দীর্ঘ চেইন, যেমন চুল, পেশী বা ফ্ল্যাজেলায় পাওয়া যায়। প্রোটিন ফিলামেন্টগুলি একসাথে কোষের সাইটোস্কেলটন তৈরি করে। কোষে ওজন বহন, শক্তি এবং দৃঢ়তা প্রদানের জন্য এগুলি প্রায়শই একত্রিত হয়। যখন ফিলামেন্টগুলি একসাথে প্যাক করা হয়, তখন তারা তিনটি ভিন্ন সেলুলার অংশ গঠন করতে সক্ষম হয়। প্রোটিন ফিলামেন্টের তিনটি প্রধান শ্রেণি যা সাইটোস্কেলটন তৈরি করে: অ্যাক্টিন ফিলামেন্ট, মাইক্রোটিউবুলস এবং মধ্যবর্তী ফিলামেন্ট।

সেলুলার প্রকার
--------------

### মাইক্রোফিলামেন্ট

সাইটোস্কেলটনের অন্যান্য অংশের তুলনায়, মাইক্রোফিলামেন্টে সবচেয়ে পাতলা ফিলামেন্ট থাকে, যার ব্যাস প্রায় 7 এনএম। মাইক্রোফিলামেন্টগুলি সাইটোস্কেলটনের অংশ যা অ্যাক্টিন নামক প্রোটিন দ্বারা গঠিত। মোটর প্রোটিনের নড়াচড়া সম্ভব করার জন্য অ্যাক্টিনের দুটি স্ট্র্যান্ড একসাথে জড়িয়ে একটি ফিলামেন্টাস কাঠামো তৈরি করে।

মাইক্রোফিলামেন্টগুলি মনোমেরিক জি-অ্যাক্টিন বা ফিলামেন্টাস এফ-অ্যাক্টিনে ঘটতে পারে। মাইক্রোফিলামেন্টগুলি গুরুত্বপূর্ণ যখন এটি প্লাজমা ঝিল্লির সামগ্রিক সংগঠনের জন্য হয়। অ্যাক্টিন ফিলামেন্টগুলি হেলিকাল এবং নমনীয় উভয় আকারে উপলব্ধ বলে মনে করা হয়। এগুলি একসাথে শৃঙ্খলিত বেশ কয়েকটি অ্যাক্টিন মনোমার দ্বারা গঠিত যা তাদের নমনীয়তা যোগ করে। এগুলি শরীরের বিভিন্ন স্থানে পাওয়া যায় যার মধ্যে রয়েছে মাইক্রোভিলি, সংকোচনশীল রিং, স্ট্রেস ফাইবার, সেলুলার কর্টেক্স ইত্যাদি। একটি সংকোচনশীল বলয়ে, অ্যাক্টিন সেলুলার কর্টেক্সে কোষের কাঠামোগত অখণ্ডতা ধরে রাখতে সাহায্য করে সেলুলার বিভাজনে সাহায্য করতে সক্ষম হয়।

### মাইক্রোটিউবুলস

 একটি মানব কোষ সবুজে সাইটোস্কেলটনের টিউবুলিন উপাদান এবং লাল রঙে নিউক্লিয়াস দেখাচ্ছে। নীল দাগ হল একক সাইটোপ্লাজমিক প্রোটিন।
সাইটোস্কেলটনে, মাইক্রোটিউবুলস হল সবচেয়ে বড় ধরনের ফিলামেন্ট, যার ব্যাস 25 এনএম চওড়া। একটি একক মাইক্রোটিউবুলে 13টি লিনিয়ার মাইক্রোফিলামেন্ট থাকে। মাইক্রোফিলামেন্টের বিপরীতে, মাইক্রোটিউবুলগুলি টিউবুলিন নামক একটি প্রোটিন দ্বারা গঠিত।টিউবুলিন ডাইমার নিয়ে গঠিত, যার নাম হয় "αβ-টিউবুলিন" বা "টিউবুলিন ডাইমার", যা পলিমারাইজ করে মাইক্রোটিউবুলস গঠন করে। এই মাইক্রোটিউবুলগুলি গঠনগতভাবে তিনটি প্রধান গ্রুপে পরিমাপ করা হয়: একক, দ্বৈত এবং ট্রিপলেট।সিঙ্গলেটগুলি হল মাইক্রোটিউবুল স্ট্রাকচার যা সাইটোপ্লাজমে পাওয়া যায় বলে জানা যায়। ডাবলগুলি হল সিলিয়া এবং ফ্ল্যাজেলাতে পাওয়া কাঠামো। ট্রিপলেটগুলি বেসাল বডি এবং সেন্ট্রিওলগুলিতে পাওয়া যায়। এই মাইক্রোটিউবুলের দুটি প্রধান বিভাগ রয়েছে। অস্থির স্বল্পস্থায়ী মাইক্রোটিউবুল রয়েছে যা দ্রুত একত্রিত হবে এবং বিচ্ছিন্ন হবে। অন্যান্য জনসংখ্যা স্থিতিশীল দীর্ঘজীবী মাইক্রোটিউবুলস। এই মাইক্রোটিউবুলগুলি দীর্ঘ সময়ের জন্য পলিমারাইজড থাকবে এবং ফ্ল্যাজেলা, লোহিত রক্তকণিকা এবং স্নায়ু কোষে পাওয়া যাবে। মাইক্রোটিউবিউলের অর্গানেল এবং ভেসিকলের সংগঠন, সিলিয়া এবং ফ্ল্যাজেলা, স্নায়ু এবং লোহিত রক্তকণিকার গঠন, এবং মাইটোসিস এবং মিয়োসিসের সময় ক্রোমোজোমগুলির সারিবদ্ধকরণ/বিভাজনে গুরুত্বপূর্ণ ভূমিকা পালন করার ক্ষমতা রয়েছে।
মানসী - রবীন্দ্রনাথ ঠাকুর
**মানসী** হল রবীন্দ্রনাথ ঠাকুর কর্তৃক রচিত একটি বাংলা কাব্যগ্রন্থ। এটি ১৮৯০ সালে প্রকাশিত হয়।  এটি রবীন্দ্রনাথের কাব্য রচনার "মানসী-সোনার তরী পর্ব"-এর অন্তর্গত একটি উল্লেখযোগ্য সৃষ্টি।

পটভূমি
------

রবীন্দ্রনাথ একজন ভ্রমণকারীও ছিলেন। গাজীপুরে থাকাকালীন সময়ে তিনি "মানসী"-এর বেশিরভাগ কবিতা লেখেন। সেখানকার অনুপম প্রাকৃতিক পরিবেশ কবিকে ছন্দোবদ্ধ কবিতাগুলি লেখতে সহায়তা করে। এটি ছিল তাঁর প্রথম পরিপক্ব গ্রন্থ যেখানে রবীন্দ্রনাথ বিভিন্ন প্রকার ছন্দ নিয়ে গবেষণা করেন।

কবিতার তালিকা
-------------

"মানসী" কাব্যগ্রন্থের অন্তর্গত কবিতাগুলি হল–

১.উপহার

২. ভুলে

৩. ভুল-ভাঙা

৪. বিরহানন্দ

৫. ক্ষণিক মিলন

৬. শূন্য হৃদয়ের আকাঙ্ক্ষা

৭. আত্মসমর্পণ

৮. নিষ্ফল কামনা

৯. সংশয়ের আবেগ

১০. বিচ্ছেদের শান্তি

১১. তবু

১২. একাল ও সেকাল

১৩. আকাঙ্ক্ষা

১৪. নিষ্ঠুর সৃষ্টি

১৫. প্রকৃতির প্রতি

১৬. মরণস্বপ্ন

১৭. কুহুধ্বনি

১৮. পত্র

১৯. সিন্ধুতরঙ্গ

২০. শ্রাবণের পত্র

২১. নিষ্ফল প্রয়াস

২২. হৃদয়ের ধন

২৩. নিভৃত আশ্রম

২৪. নারীর উক্তি

২৫. পুরুষের উক্তি

২৬. শূন্য গৃহে

২৭. জীবনমধ্যাহ্ন

২৮. শ্রান্তি

২৯. বিচ্ছেদ

৩০. মানসিক অভিসার

৩১. পত্রের প্রত্যাশা

৩২. বধূ

৩৩. ব্যক্ত প্রেম

৩৪. গুপ্ত প্রেম

৩৫. অপেক্ষা

৩৬. দুরন্ত আশা

৩৭. দেশের উন্নতি

৩৮. বঙ্গবীর

৩৯. সুরদাসের প্রার্থনা

৪০. নিন্দুকের প্রতি নিবেদন

৪১. কবির প্রতি নিবেদন

৪২. গুরু গোবিন্দ

৪৩. নিষ্ফল উপহার

৪৪. পরিত্যক্ত

৪৫. ভৈরবী গান

৪৬. ধর্মপ্রচার

৪৭. নববঙ্গদম্পতির প্রেমালাপ

৪৮. প্রকাশবেদনা

৪৯. মায়া

৫০. বর্ষার দিনে

৫১. মেঘের খেলা

৫২. ধ্যান

৫৩. পূর্বকালে

৫৪. অনন্ত প্রেম

৫৫. আশঙ্কা

৫৬. ভালো করে বলে যাও

৫৭. মেঘদূত

৫৮. অহল্যার প্রতি

৫৯. গোধূলি

৬০. উচ্ছৃঙ্খল

৬১. আগন্তুক

৬২. বিদায়

৬৩. সন্ধ্যায়

৬৪. শেষ উপহার

৬৫. মৌন ভাষা

৬৬. আমার সুখ

তথ্যসূত্র
---------

1. 1 2  Foundation, Poetry (২০২০-০৭-২১)। "Rabindranath Tagore"। *Poetry Foundation* (ইংরেজি ভাষায়)। সংগ্রহের তারিখ ২০২০-০৭-২২।
2. 1 2  "রবীন্দ্রনাথ ঠাকুর"। *Bengali Grammar । বাংলা ব্যাকরণ* (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৭-২২।
3. ↑  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।
4. ↑  "মানসী - সূচনা | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-২২।
5. ↑  মানসী – রবীন্দ্র রচনাবলী

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***মানসী***

* rabindra-rachanabali.nltr.org
**বাংলাদেশ জাতীয় মহিলা আইনজীবী সমিতি** বাংলাদেশের নারী আইনজীবীদের সংগঠন। এর মূল কার্যালয় ঢাকায় অবস্থিত। সংগঠনটি ১৯৭৯ সালে প্রতিষ্ঠিত হয়। এ সংগঠন প্রতিষ্ঠার অন্যতম উদ্দেশ্য "দেশে নারী ও শিশুদের জন্য সকল সুযোগ ও অধিকার নিশ্চিত করার বিষয়ে কাজ করা"।

কর্মপদ্ধতি
----------

বাংলাদেশ জাতীয় মহিলা আইনজীবী সমিতি প্রতিরোধ, সুরক্ষা, পুর্নবাসন ও পুনঃএকত্রীকরণ এই ৪টি পদ্ধতি অনুসরণ করে এর কাজ বাস্তবায়ন করে। যশোর, চট্টগ্রাম, গাজীপুর ও ঢাকায় সমিতির ৪টি আশ্রয় কেন্দ্র (*প্রশান্তি* নামে পরিচিত) রয়েছে।

সেবা পাওয়ার হটলাইন নাম্বার সমূহ
--------------------------------

রাজশাহী- ০১৭১৮০০৪০২

খুলনা- ০১৭১৮০০৪০৩

সাতক্ষীরা- ০১৭১৮০০৪০৪

যশোর- ০১৭১৮০০৪০৫

বেনাপোল- ০১৭১৮০০৪০৮

ঢাকা- ০১৭১৮০০৪০০, ০১৭১৮০০৪০১, ০১৭১৮০০৪০৬, ০১৭১৮০০৪০৭, ০১৭১৩৩৩৫৯৯১

তথ্যসূত্র
---------

1. ↑  Epstein, Irwin (২০০৮)। *The Greenwood Encyclopedia of Children's Issues Worldwide: Asia and Oceania* (ইংরেজি ভাষায়)। Greenwood Publishing Group। পৃষ্ঠা 50। আইএসবিএন 978-0-313-33620-1। সংগ্রহের তারিখ ২৮ ডিসেম্বর ২০১২।
2. 1 2  "বাংলাদেশ জাতীয় মহিলা আইনজীবী সমিতি (BNWLA)"। । ৮ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৮।  `|ওয়েবসাইট=` এ বহিঃসংযোগ দেয়া (সাহায্য)
3. ↑

টেমপ্লেট:জাতীয় ই তথ্যকোষ

বহি:সংযোগ
---------

* অফিসিয়াল ওয়েবসাইট
এই নিবন্ধটি বিমানচালনা ও মহাকাশযান চালনা সম্পর্কিত। অন্য ব্যবহারের জন্য মসৃণ অবতরণ (দ্ব্যর্থতা নিরসন) দেখুন।
একটি স্পেস-এক্স ক্রু ড্রাগন ক্যাপসুল জলে অবতরণ করছে
দুইটি ফ্যালকন হেভি সাইড বুস্টার রকেট ভিটিভিএল প্রযুক্তির সাহায্যে মসৃণ অবতরণ সম্পন্ন করছে (২০১৮)
একটি এয়ারবাস ১৩৮০ বিমান ২০০৭ সালের প্যারিস বিমান প্রদর্শনীতে একটি অনুভূমিক মসৃণ অবতরণ সম্পাদন করছে।
**মসৃণ অবতরণ** বলতে কোনও বিমান, রকেট বা মহাকাশযানের এমন এক ধরনের অবতরণকে বোঝায়, যার ফলে যানটি বা যানটির মূল্যবান বোঝার কোনও তাৎপর্যপূর্ণ ক্ষতি বা ধ্বংস সাধন হয় না, যা রুক্ষ অবতরণ হলে ঘটে থাকে। একটি মসৃণ অবতরণের সময় যানটির উল্লম্ব দ্রুতি প্রতি সেকেন্ডে প্রায় ২ মিটার বা তার কম হতে হয়।

মসৃণ অবতরণ বেশ কিছু পদ্ধতিতে সাধিত হতে পারে। যেমন প্যারাশুট তথা অবতরণ-ছত্র ব্যবহার করা হতে পারে; প্রায়শই জলে অবতরণের (Splashdown) সময় এটি ব্যবহৃত হয়। আবার উল্লম্ব রকেট শক্তি ব্যবহার করেও এটি সম্পাদন করা হতে পারে, যাকে রকেটের ক্ষেত্রে উল্লম্ব ভূমিত্যাগ, উল্লম্ব অবতরণ (Vertical Take-off, Vertical landing সংক্ষেপে VTVL) এবং বিমানের ক্ষেত্রে উল্লম্ব ভূমিত্যাগ ও অবতরণ (Vertical take-off and landing) নামে ডাকা হয়। বেশির ভাগ বিমান ও কিছু মহাকাশযান (যেমন স্পেস শাটল তথা নভোখেয়াযান, অবতরণ-ছত্রের সাহায্যে) অনুভূমিক অবতরণের মাধ্যমে মসৃণ অবতরণ সম্পন্ন করে। কখনও কখনও উড়োযান বা উড়ন্ত বস্তুটিকে মাঝ আকাশে ধরে ফেলে অন্য কোনও উপায়ে অবতরণ করানো হয় (যেমনটি করা হয় করোনা গুপ্তচর উপগ্রহগুলির ক্ষেত্রে)। আরেকটি ব্যতিক্রমী উপায় হল গ্রহ বা উপগ্রহ পৃষ্ঠের উপরে হড়কে বা পিছলে অবতরণ করা, যাতে শিলাময় পৃষ্ঠতলের সাথে হড়কানো মহাকাশযানের দেহের ঘর্ষণ যানের গতিবেগ কমিয়ে দিয়ে এক ধরনের আপাত মসৃণ অবতরণ সম্ভব, এবং এর ফলে যানটির মূল্যবান বোঝা অক্ষত থাকে; একে শিলা-গতিরোধ (Lithobraking) বলে।

তথ্যসূত্র
---------

1. ↑  Sreedhar, Vidya (২০২৩-০৮-২৩)। "Chandrayaan-3 Effect! These 7 space-related stocks scale 52-week highs"। *The Economic Times*। আইএসএসএন 0013-0389। সংগ্রহের তারিখ ২০২৩-০৮-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
ভূমিত্যাগ ও অবতরণের ধরন |
| --- |
| ভূমিত্যাগ | 
* ভারসাম্যকৃত ক্ষেত্র ভূমিত্যাগ
* রকেটবিহীন মহাকাশ উৎক্ষেপণ
* বর্জিত ভূমিত্যাগ
* রকেট উৎক্ষেপণ
* মহাকাশ উৎক্ষেপণ
* শূন্য-দৈর্ঘ্য উৎক্ষেপণ

 |
| ভূমিত্যাগ ও অবতরণ | 
* CATOBAR
* রীতিসম্মত ভূমিত্যাগ ও অবতরণ (CTOL)
* STOBAR
* সংক্ষিপ্ত ভূমিত্যাগ ও অবতরণ (STOL)
* STOVL
* উল্লম্ব এবং/অথবা সংক্ষিপ্ত ভূমিত্যাগ ও অবতরণ (V/STOL)
* উল্লম্ব ভূমিত্যাগ, অনুভূমিক অবতরণ (VTHL/VTOHL)
* উল্লম্ব ভূমিত্যাগ ও অবতরণ (VTOL)
* উৎক্ষেপণ ও পুনরুদ্ধার চক্র
* উল্লম্ব ভূমিত্যাগ, উল্লম্ব অবতরণ (VTVL)
* অনুভূমিক ভূমিত্যাগ, অনুভূমিক অবতরণ (HTHL)
* অনুভূমিক ভূমিত্যাগ, উল্লম্ব অবতরণ (HTVL)

 |
| অবতরণ | 
* চাকাবিহীন অবতরণ
* কুণ্ডলিত অবতরণ
* আড়াআড়ি বায়ুপ্রবাহে অবতরণ
* শক্তিবিহীন অবতরণ
* জরুরি অবতরণ
* নিরুপায় অবতরণ
* রুক্ষ অবতরণ
* সংক্ষিপ্ত-ক্ষেত্র অবতরণ
* মসৃণ অবতরণ
* সমুদ্র-অবতরণ (মহাকাশযান)
* ভূমি স্পর্শ ও ত্যাগকারী অবতরণ
* জলে অবতরণ (Ditching)

 |


টেমপ্লেট:Rocket-stub
বাংলার রূপকথার গল্প বা লোককাহিনি সাত ভাই চম্পা। ১৯০৭ সালে দক্ষিণারঞ্জন মিত্র মজুমদার এই লোককাহিনি ঠাকুরমার ঝুলি বইয়ে উপস্থাপন করেন। বইটিতে মুখবন্ধ লিখেছিলেন কবিগুরু রবীন্দ্রনাথ ঠাকুর। এরপর ১৯৪৪ সালে পুনরায় বিষ্ণু দে গল্পটি প্রকাশ করেন। এই জনপ্রিয় লোককাহিনি নিয়ে বাংলা সিনামা, ধারবাহিক নাটক নির্মিত হয়েছে।

১৯৬৮ সালে মুক্তিপ্রাপ্ত সাত ভাই চম্পা চলচ্চিত্র ব্রিটিশ ফিল্ম ইনস্টিটিউটের সেরা ১০টি বাংলা চলচ্চিত্রের মধ্যে স্থান করে নিয়েছে।

এরই ধারাবাহিকতায় **সাত ভাই চম্পা কাহিনি নিয়ে** একটি ভারতীয় বাংলা টেলিভিশন ধারাবাহিক প্রচার করে। এটি ২৭ নভেম্বর ২০১৭ সালে নির্মিত হয়েছিল এবং জি বাংলাতে প্রচারিত হয়েছিল। এটি প্রযোজনা করেছে সুরিন্দর ফিল্মস এবং শ্রেষ্ঠাংশে অভিনয় করছেন প্রমিতা চক্রবর্তী, রুদ্রজিৎ মুখার্জি এবং সুদীপ্ত বন্দ্যোপাধ্যায়। অনুষ্ঠানটি হিন্দিতে "শুরভীর সিস্টার" নামে ডাব করা হয়েছে যা বিগ ম্যাজিক চ্যানেলে প্রচারিত হয়। জি স্বার্থক এটি ওড়িয়া ভাষায় ডাবিং করে প্রচার করে। এটি ২৭ নভেম্বর ২০১৭ সালে নির্মিত হয়েছিল এবং জি বাংলায় প্রতিদিন সকাল ৮:০০ মিনিটে প্রচারিত হত। এটি ৩ মার্চ ২০১৯ সালে এর সম্প্রচার বন্ধ হয়ে যায় এবং এটি "ত্রিনয়নী" দ্বারা প্রতিস্থাপিত হয়।

পটভূমি
------

সূর্যনগরের রাজা মহেন্দ্রের প্রথমা রানী মণিমল্লিকার নেতৃত্বে, স্বার্থপর রানীরা সপ্তমা রাণী পদ্মাবতীর সাত পুত্র এবং এক কন্যাকে হত্যা করার চেষ্টা করেছিলেন। মণিমল্লিকার জাদুতে সাত ভাই চাঁপা ফুল হয়ে যায়। মেয়ে পারুলকে উদ্ধার করে দাসী। বেশ কিছু দুঃসাহসী অভিযানের মধ্য দিয়ে রাজকুমারী পারুলকে দীর্ঘ দিনের হারিয়ে থাকা তাঁর সাত ভাইকে (যারা এখন চাঁপা ফুল) জীবিত ফিরিয়ে আনতে হবে এবং তার পরিবারকে পুনরায় একত্র করতে হবে। তিনি সাহসী সেনাপতি রাঘবকে (রাঘবেন্দ্র) তার সঙ্গী হিসাবে পান। এবং দুষ্ট জাদুকরী রাক্ষসী রানী মণিমল্লিকা তার প্রধান শত্রুতে পরিণত হয়। বিয়ের দিন রাঘব হারিয়ে যায়, একটি হাতির তাকে অন্য দেশে নিয়ে যায়। সেখানের বাসিন্দারা তাকে রাজা ভাবে। এই সমস্ত কিছুর পিছনে ছিল একজন দুষ্ট যাদুকর (জাদুকর বৃশ্চিক) এবং দুষ্ট রানী। রাজকুমারী পারুল তাকে উদ্ধার করে এবং তার বন্ধুদের সাহায্যে মণিমল্লিকাকে হত্যা করে। তিনি রাঘবকে বিয়ে করেন এবং সূর্যনগরে সুখে জীবনযাপন করতে থাকেন।

অভিনয়
------

### মূল

* প্রমিতা চক্রবর্তী / রুশা চ্যাটার্জী / প্রমিটা চক্রবর্তী  : পারুল চরিত্রে
* রূদ্রজিৎ মুখার্জী: রাঘব চরিত্রে
* সুদীপ্তা ব্যানার্জী: রানী মণিমল্লিকা চরিত্রে (প্রধান প্রতিপক্ষ)

### অন্যান্য

* সম্রাট মুখার্জী: রাজা মহেন্দ্র ও রাজা সুরেন্দ্র চরিত্রে
* শোলাঙ্কি রায় / সোনালী চৌধুরী: রানী পদ্মাবতি চরিত্রে
* মানসি সেনগুপ্ত: স্বেতাংশী চরিত্রে
* লিজা গোস্বামী: রানী ললন্তিকা চরিত্রে
* সায়ন্তনী গুহঠাকুরতা: রানী ডাকাহিনী চরিত্রে
* প্রিয়াঙ্কা রতি পাল: রানী বহ্নিশিখা চরিত্রে
* নয়না বন্ধ্যোপাধ্যায়: রানী মায়া ও মৎসকন্যা শঙ্খমালা চরিত্রে
* সব্যসাচী চৌধুরী: রাজা চরিত্রে
* তানিয়া গাঙ্গুলি: সর্প চরিত্রে
* রূপসা মুখোপাধ্যায়: ঊর্মিমালা চরিত্র
* সম্ভাবী: শঙ্খমালার মেয়ে চরিত্রে
* ময়না ব্যানার্জী: দাসী গায়ত্রী চরিত্রে
* পলাশ গাঙ্গুলি: বীর প্রতাপ চরিত্রে
* মধূবানি গোস্বামী

তথ্যসূত্র
---------

1. ↑  Team, Tellychakkar। "Zee Bangla launches fantasy drama Saat Bhai Champa, Promita plays title character"। *Tellychakkar.com* (ইংরেজি ভাষায়)। সংগ্রহের তারিখ ২০২০-১১-০৭।
2. ↑  "Makers of Saat Bhai Champa introduce new twists - Times of India"। *The Times of India* (ইংরেজি ভাষায়)। সংগ্রহের তারিখ ২০২০-১১-০৭।
২০১২ সালে বেলিঞ্জার
**কলেন মেই বেলিঞ্জার** (জন্ম নভেম্বর ২১, ১৯৮৬) একজন মার্কিন ইউটিউবার, কৌতুক অভিনেত্রী, অভিনেত্রী, গায়ক এবং লেখক।  তিনি তার ইন্টারনেট চরিত্র মিরান্ডা সিংসের জন্য, ইউটিউবে চরিত্রের ভিডিও পোস্ট করা, বিশ্বব্যাপী প্রেক্ষাগৃহে ট্যুরে তার এক মহিলা কৌতুক অভিনয়ের জন্য এবং চরিত্রের উপর ভিত্তি করে নেটফ্লিক্সের আসল টেলিভিশন শো তৈরির জন্য সুপরিচিত। তিনি প্রচুর পরিমাণে ইউটিউব ভিডিওতে ব্যঙ্গ-বিদ্রূপ করতে শো-বিজনেসে বিভক্ত হওয়ার আশায় লোকজনকে খারাপভাবে গাইতে ব্যঙ্গ করার জন্য হাস্যকরভাবে প্রতিভাশালী, অহঙ্কারী ও অভিজাত চরিত্রটি তৈরি করেছিলেন, তবে যারা তাদের প্রতিভার অভাব সম্পর্কে অজানা উপস্থিত হন। তার ভিডিও এবং স্টেজ অ্যাক্টে, নারকিসিস্টিক চরিত্রটি খারাপ গায় এবং নাচ করে, বর্তমান ঘটনাগুলি নিয়ে সে আলোচনা করে যা সে ভুল বোঝে, অদম্য "টিউটোরিয়াল" দেয়, অন্যান্য ইউটিউবার্সের সাথে সহযোগিতা করে এবং তার সমালোচকদের সম্পর্কে বিতর্ক করে, যাদের তিনি "বিদ্বেষী" বলেছেন। বলিঞ্জার নেটফ্লিক্স সিরিজ *হ্যাটার্স ব্যাক অফে* মিরান্ডার চরিত্রে কল্পনা করেছিলেন, প্রযোজন করেছেন, লিখেছেন এবং অভিনয় করেছেন, যা মিরান্ডার উৎস এবং পারিবারিক জীবন অনুসন্ধান করেছিল; এই সিরিজটি ২০১৬ এবং ২০১৭ সালে দুটি মওসুম ধরে চলেছিল ২০১৯ সালে তিনি নেটফ্লিক্স কমেডি বিশেষে মিরান্ডা'র চরিত্রে অভিনয় করেছিলেন এবং চরিত্র হিসাবে ট্যুর অব্যাহত রেখেছেন।

তথ্যসূত্র
---------

1. ↑  Spangler, Todd. "Miranda Sings Leads the Way for Digital Stars Leaping to TV", *Variety*, June 21, 2016
2. ↑  "Colleen Ballinger (Miranda Sings) Biography", Biography.com, August 31, 2018
**পাস্কুয়াল সোমা** (স্পেনীয়: Pascual Somma, স্পেনীয় উচ্চারণ: [paskwˈal sˈoma]; ১০ ফেব্রুয়ারি ১৮৯৬ – ৬ নভেম্বর ১৯৩০) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।

পাস্কুয়াল ১৯১১ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৪ সাল পর্যন্ত তিনি সর্বমোট ৪৩ ম্যাচে ৩টি গোল করেছিলেন। তিনি উরুগুয়ের হয়ে সর্বমোট সাতটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯, ১৯২০, ১৯২১, ১৯২২ এবং ১৯২৩) অংশগ্রহণ করেছিলেন, যার মধ্যে ১৯১৬, ১৯১৭, ১৯২০ এবং ১৯২৩ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

পাস্কুয়াল কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

পাস্কুয়াল সোমা ১৮৯৬ সালের ১০ই ফেব্রুয়ারি তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৩০ সালের ৬ই নভেম্বর তারিখে, উরুগুয়ের মোন্তেভিদেওতে ৩৪ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯১১ | ২ | ০ |
| ১৯১৪ | ১ | ০ |
| ১৯১৬ | ৬ | ০ |
| ১৯১৭ | ৫ | ০ |
| ১৯১৮ | ৩ | ১ |
| ১৯১৯ | ৩ | ০ |
| ১৯২০ | ৬ | ১ |
| ১৯২১ | ৩ | ০ |
| ১৯২২ | ৬ | ০ |
| ১৯২৩ | ৭ | ১ |
| ১৯২৪ | ১ | ০ |
| সর্বমোট | ৪৩ | ৩ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে {{ট্রান্সফারমার্কেট খেলোয়াড়}} আইডি অনুপস্থিত এবং উইকিউপাত্তে নেই।
* {{ওয়ার্ল্ডফুটবল.নেট}} আইডি অনুপস্থিত এবং উইকিউপাত্তে নেই।
* ন্যাশনাল-ফুটবল-টিমস.কমে পাস্কুয়াল সোমা (ইংরেজি) উইকিউপাত্তে এটি সম্পাদনা করুন
**হোসে তোগনোলা** (স্পেনীয়: José Tognola, স্পেনীয় উচ্চারণ: [xosˈe toɡnˈola]) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিফোরমার্স এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন।

তোগনোলা ১৯১৩ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯১৬ সাল পর্যন্ত তিনি সর্বমোট ৫ ম্যাচে ১টি গোল করেছিলেন। তিনি উরুগুয়ের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি দক্ষিণ আমেরিকান চ্যাম্পিয়নশিপের শিরোপা জিতেছিলেন।

আন্তর্জাতিক ফুটবল
-----------------

তোগনোলা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯১৩ | ১ | ০ |
| ১৯১৪ | ১ | ০ |
| ১৯১৫ | ১ | ০ |
| ১৯১৬ | ২ | ১ |
| সর্বমোট | ৫ | ১ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে হোসে তোগনোলা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হোসে তোগনোলা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হোসে তোগনোলা (ইংরেজি) উইকিউপাত্তে এটি সম্পাদনা করুন
**অ্যালিনা লি** (জন্ম: ৮ সেপ্টেম্বর ১৯৯৩, সাংহাই) একজন চীনা বংশোদ্ভূত মার্কিন পর্নোগ্রাফিক অভিনেত্রী।

জীবনী
-----

**চিচি ঝাউ** মঞ্চের নাম অ্যালিনা লি ১৯৯৩ সালের সেপ্টেম্বর মাসে সাংহাই (চীন)-এ জন্মগ্রহণ করেছিলেন। বাবা-মার তালাক হয় যখন তাঁর বয়স মাত্র তিন। ১৫ বছর বয়স পর্যন্ত চীনে থেকে তিনি মার্কিন যুক্তরাষ্ট্রে চলে আসেন, ভারমন্টে বসতি স্থাপন করেন, যেখানে তিনি স্নাতক হন।

তিনি ২০১৩ সালে ২০ বছর বয়সে একজন পর্ন অভিনেত্রী হিসাবে তার ক্যারিয়ার শুরু করেছিলেন, *পার্টি অব থ্রি ৮* সিনেমায় আত্মপ্রকাশ করেন।  প্রথম থেকেই, তিনি এভিল অ্যাঞ্জেল, ২১ সেক্সটুরি, মাইল হাই, গার্লফ্রেন্ডস ফিল্মস, এলিগ্যান্ট অ্যাঞ্জেল, উইকেড পিকচার্স, নিউ সেনসেশনস, রিয়ালিটি কিংস, ব্র্যাজার্স, জুলস জর্ডান ভিডিও, হার্ড এক্স, মফোস, ব্যাং ব্রোস ও নটি আমেরিকা প্রযোজনা কোম্পানির হয়ে কাজ করেছেন।

পুরস্কার এবং মনোনয়ন
--------------------

তথ্যসূত্র
---------

1. ↑  "Internet Adult Film Database"। *www.iafd.com* (ইংরেজি ভাষায়)। সংগ্রহের তারিখ ২০২১-০৭-০৭।
2. ↑  "Info "Party of Three 8""। IAFD। সংগ্রহের তারিখ 20 de septiembre de 2016।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "Fresh Face: Meet AVN Show Newbie Alina Li"। AVN। সংগ্রহের তারিখ 20 de septiembre de 2016।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------


উইকিমিডিয়া কমন্সে **অ্যালিনা লি** সংক্রান্ত মিডিয়া রয়েছে।

* ইন্সটাগ্রামে অ্যালিনা লি
* টুইটারে অ্যালিনা লি
* ইন্টারনেট মুভি ডেটাবেজে Alina Li (ইংরেজি)
* অ্যালিনা লি at the Internet Adult Film Database উইকিউপাত্তে এটি সম্পাদনা করুন
* অ্যাডাল্ট ফিল্ম ডেটাবেজে অ্যালিনা লি (ইংরেজি)
**মো: জাহাঙ্গীর আল মুস্তাহিদুর রহমান**, বাংলাদেশ সেনাবাহিনী একজন মেজর জেনারেল। বেসামরিক কর্মজীবনে বাংলাদেশ চা বোর্ডের চেয়ারম্যান ছিলেন।  বর্তমানে তিনি লেবাননের বাংলাদেশী রাষ্ট্রদূত হিসেবে দায়িত্ব পালন করছেন।

প্রথম জীবন
----------

**মো: জাহাঙ্গীর আল মুস্তাহিদুর রহমান** ১৯৬৭ সালের ৫ জুলাই টাঙ্গাইল জেলায় জন্মগ্রহণ করেন। বাংলাদেশ মিলিটারি একাডেমিতে যোগ দেন এবং ১৯৮৬ সালের ২৫ ডিসেম্বর কোর অব ইনফেনট্রিতে কমিশন লাভ করেন। তিনি জাতীয় বিশ্ববিদ্যালয় থেকে স্নাতকোত্তর ডিগ্রি অর্জন করেন। ডিফেন্স সার্ভিসেস কমাণ্ড অ্যান্ড স্টাফ কলেজ থেকে প্রতিরক্ষা অধ্যয়নে মাস্টার ডিগ্রি অর্জন করেন এবং পাকিস্তানে কমান্ড প্রশিক্ষণ গ্রহণ করেন।

পেশা
----

**মো: জাহাঙ্গীর আল মুস্তাহিদুর রহমান** সরবরাহ ও পরিবহন ব্যাটালিয়নের অধিনায়ক হিসাবে দায়িত্ব পালন করেন। স্টেশন সাপ্লাই ডিপোয়ের কমান্ডিং অফিসার ছিলেন। বাংলাদেশ সেনাবাহিনীর সদর দপ্তরে সহকারী সামরিক সচিব হিসেবে কাজ করেন। সামরিক গোয়েন্দা সংস্থা প্রতিরক্ষা গোয়েন্দা মহাপরিদপ্তরের মহাপরিচালক হিসেবে দায়িত্ব পালন করেন। তিনি বাংলাদেশ মিলিটারি একাডেমী ও আর্মি সার্ভিস কর্পস স্কুলে প্রশিক্ষক হিসাবে কাজ করেন। ১৯৯১ সালে জাতিসংঘ ইরাক-কুয়েত পর্যবেক্ষণ মিশনে নিযুক্ত হন। তাকে আর্মি সার্ভিস কর্পস সেন্টার ও স্কুল কমান্ডার পদে উন্নীত করা হয়। এরপর তাকে সেনা সদর দফতরে স্থানান্তর করা হয় যেখানে তিনি সরবরাহ ও পরিবহন অধিদফতরের পরিচালক হিসেবে কাজ করেন। তিনি বাংলাদেশ সেনাবাহিনীর বাংলাদেশ মেশিন টুলস ফ্যাক্টরির ব্যবস্থাপনা পরিচালক হিসাবে দায়িত্ব পালন করেন। সুদান জাতিসংঘ মিশনের ডেপুটি চীফ সাপ্লাই অফিসার হিসাবে দায়িত্ব ছিলেন। তিনি লাইবেরিয়ায় জাতিসংঘের মিশনে ইন্টিগ্রেটেড সাপোর্ট সার্ভিসেসের উপ-প্রধান হিসাবে দায়িত্ব পালন করেন।  ২০ মার্চ ২০১৮ সালে তিনি বাংলাদেশ চা বোর্ডের চেয়ারম্যান নিযুক্ত হন। ৩০ মে ২০২০ সালে তিনি লেবাননে বাংলাদেশী রাষ্টদূত হিসেবে নিয়োগ পান।

আরো দেখুন
---------

* চৌধুরী হাসান সারওয়ার্দী
* মোহাম্মদ আতিকুর রহমান
* নুরউদ্দীন খান
* মোঃ মাহফুজুর রহমান

তথ্যসূত্র
---------

1. ↑  "Sreemangal finally gets its tea auction centre"। *The Daily Star* (ইংরেজি ভাষায়)। ১৫ মে ২০১৮। সংগ্রহের তারিখ ২৬ জুন ২০১৮।
2. ↑  "লেবাননে বাংলাদেশের নতুন রাষ্ট্রদূত মুস্তাহিদুর রহমান"। *jagonews24.com* (ইংরেজি ভাষায়)। সংগ্রহের তারিখ ২০২০-০৪-৩০।
3. 1 2  "Chairman"। teaboard.gov.bd। ২৯ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৮।
4. ↑  "Maj Gen Shafeenul made new BGB DG"। *Samakal Online* (ইংরেজি ভাষায়)। সংগ্রহের তারিখ ২৬ জুন ২০১৮।
পিতলের তৈরি নকশাকৃত পেপারওয়েট (বামে)।
**পিতল** এক প্রকারের সংকর ধাতু যা দস্তা ও তামার সংমিশ্রণে তৈরি করা হয়। পিতলে তামা ও দস্তার পরিমাণে তারতম্য ঘটতে পারে এবং এর ফলে বিভিন্ন বৈশিষ্ট্যের বিভিন্ন ধরনের পিতল তৈরি সম্ভব। চীনে খ্রিষ্টপূর্ব ৫০০ অব্দ পূর্বেও পিতলের ব্যবহার দেখা যায়। পিতলের রাসায়নিক সংকেত Cu3Zn2

উৎপাদন
------

তামার গলনাংক ১০৮৩ ডিগ্রী সেলসিয়াস, অন্যদিকে দস্তার স্ফুটনাঙ্ক ৯০৭ ডিগ্রী সেলসিয়াস, তাই প্রথমে ক্রুসবলে উচ্চ তাপ প্রয়োগে তামা গলানো হয়। অতঃপর তরল তামায় যথাযথ অনুপাতে দস্তা যোগ করা হয়। এ পর্যায়ে কিছু দস্তা বাষ্পাকারে নষ্ট হতে পারে। দস্তা মেশানোর পর প্রয়োজন হলে অন্য কোন ধাতু মেশানো যেতে পারে, যেমন সীসা বা অ্যালুমিনিয়াম। অতঃপর তরল মিশ্রণকে যথাযথ আকৃতির ছাঁচে ঢেলে পিতলের বিলেট বা স্ল্যাব তৈরী করা হয়। কোল্ড-রোলিং পদ্ধতিতে পিতলের পাত তৈরী করা হয়।

গঠন
---

পিতল এবং ব্রোঞ্জ একই পদার্থ নয়। পিতল হল তামা ও দস্তার সংকর। সাধারণত পিতলে ৬৭ শতাংশ তামা এবং ৩৩ শতাংশ দস্তা থাকে। তবে এতে ৫৫ থেকে ৯৫ শতাংশ পর্যন্ত তামা থাকতে পারে। অন্যদিকে দস্তার পরিমাণ ৫ থেকে ৪০ শতাংশ পর্যন্ত হতে পারে। তামার পরিমাণ বেশি হলে স্বর্ণালী পিতলে গোলাপী আভা দেখা দেয়। অন্যদিকে দস্তার অনুপাত বাড়ানো হলে রূপালী আভা দেখা দেয়। পিতলের সংকরায়নে সাধারণত কিছু সীসা যুক্ত করা যেতে পারে। পিতলে প্রায় ২ শতাংশ সীসা যুক্ত হতে পারে। সীসা যুক্ত করা হলে পিতলের যান্ত্রিক উপযোগিতা বৃদ্ধি পায়। সীসা ছাড়াও পিতলে অন্য ধাতু বা মৌল হিসেবে সামান্য সিলিকন, ম্যাঙ্গানিজ, আর্সেনিক, ফসফরাস ও অ্যালুমিনিয়াম থাকতে পারে।

ধর্ম
----

পিতল একটি ধাতব পদার্থ। এর ঘনত্ব কমবেশি ৮.৫ গ্রাম/কিউবিক সেন্টিমিটার। পিতলে সহজে অক্সিডেশন হয় না ও ক্ষয় প্রাপ্ত হয় না। এটি ব্যাক্টেরিয়া প্রতিরোধকও বটে। তাই থালা-বাসন তৈরীতে এটির ব্যবহার সুপ্রচুর। ব্রোঞ্জ বা দস্তার চেয়ে এর গলনাংক উচ্চতর। পিতলের গলনাংক ৯০০ থেকে ৯৪০ ডিগ্রী সেলসিয়াস। চুম্বক দ্বারা পিতল আকৃষ্ট হয় না। ঘর্ষণে সহজে বিদ্দুচ্চমক সৃষ্টি হয় না। এটি তাপ সুপরিবাহী।

ব্যবহার
-------

ধারণা করা হয় পিতল প্রাগৈতিহাসিক যুগ থেকে ব্যবহৃত হয়ে আসছে। মূর্তিপূজকরা পিতলের মূর্তি তৈরী করে মন্দিরে এবং ঘরে রাখে। বুদ্ধের অনেক মূর্তি পিতল দিয়ে তৈরী। সোনার মত উজ্জ্বল দেখতে বলে পিতলকে অলঙ্করণে ব্যবহার করা হয়। এছাড়া স্বল্প ঘর্ষণের বস্তু যেমন তালা, গিয়ার, বেয়ারিং, দরজার হাতল, গুলির খোসা ও ভাল্বে, পিতল দিয়ে বারা তৈরী করা হয়। বাদ্যযন্ত্রে এবং বিদ্যুতের ও পানির লাইনের কাজে এটিকে ব্যবহার করা হয়।

তথ্যসূত্র
---------

1. ↑  পিতল
**বের্ন** (জার্মান: Bern; ইংরেজি ও ফরাসি ভাষায়: Berne) পশ্চিম সুইজারল্যান্ডের বের্ন কান্টন বা প্রদেশে অবস্থিত একটি শহর; এটি সুইজারল্যান্ডের রাজধানী। শহরটি আরে নদীর বাঁক দ্বারা তিনদিকে বেষ্টিত একটি উঁচু শৈলান্তরীপের উপর অবস্থিত। শহরের পুরাতন এলাকাগুলিকে পথচারীদের ভ্রমণের জন্য পরিবর্তিত করা হয়েছে এবং এগুলি থেকে আল্পস পর্বতমালার অসাধারণ সব দৃশ্য অবলোকন করা যায়। বের্ন শহরে প্রায় ১ লক্ষ ৩০ হাজার লোকের বাস। এটি জনসংখ্যার দিক থেকে সুইজারল্যান্ডের ৫ম বৃহত্তম শহর।

বের্ন শহর মূলত সরকারি এবং প্রশাসনিক শহর। বিভিন্ন আন্তর্জাতিক সংস্থার সদর দফতর এখানে অবস্থিত, যাদের মধ্যে বিশ্ব পোস্টাল ইউনিয়নের নাম উল্লেখযোগ্য। বের্নে সূক্ষ্ম বৈজ্ঞানিক যন্ত্রপাতি, টেক্সটাইল, ভারী যন্ত্রপাতি, রাসায়নিক দ্রব্য, ওষুধ এবং চকলেটের কারখানা আছে। প্রতি বছর বের্ন শহরে দুইটি বিরাট মেলা অনুষ্ঠিত হয়। এখানে আরও আছে ঘোড়া ও গবাদি পশুর একটি বড় বাজার।

ইতিহাস
------

ভাল্লুক বের্নের প্রতীক এবং ১৫১৩ সাল থেকে এখানে ভাল্লুকের গর্ত আছে; এটি শহরের একটি দর্শনীয় স্থান। বের্নের প্রধান ভবনগুলির মধ্যে আছে সুইজারল্যান্ডের সংসদ ভবন, ১৪২১ সাল থেকে ১৬১১ সালের মধ্যে নির্মিত একটি গথিক ক্যাথিড্রাল, এবং ১৪০৬ সালে নির্মিত নগরভবন। ১৮৩৪ সালে প্রতিষ্ঠিত বের্ন বিশ্ববিদ্যালয়ে আইন, চিকিৎসাবিজ্ঞান, দর্শন, বিজ্ঞান ও ধর্মীয় দর্শন শিক্ষা দেওয়া হয়। বের্নের গ্রন্থাগারে বহু পাণ্ডুলিপি ও দুর্লভ গ্রন্থ আছে। বের্নের চারটি জাদুঘরে সুইজারল্যান্ডীয় শিল্পকলা, ইতিহাস, প্রাকৃতিক ইতিহাস এবং আল্পস পর্বতমালা সম্বন্ধীয় বিষয়সমূহের প্রদর্শনী হয়।

বের্ন ১১৯১ সালে প্রতিষ্ঠিত হয়। ১২১৮ সালে এটিকে একটি মুক্ত রাজকীয় শহরের মর্যাদা দেওয়া হয়। ১৩৫৩ সালে এটি সুইস ফেডারেশনের যোগদান করে। ১৫২৮ সালে রোমান ক্যাথলিক ও সংস্কারপন্থীদের মধ্যে বিতর্ক অনুষ্ঠানের পর থেকে এখানে সংস্কারপন্থী ধারার খ্রিস্টধর্ম গ্রহণ শুরু হয়। ফরাসি বিপ্লবী সেনাবাহিনী ১৭৯৮ সালে সুইজারল্যান্ড দখল করে ও এখানকার অভিজাত শাসকশ্রেণীকে উৎখাত করে। ১৯শ শতকে গির্জার ক্ষমতা ছিল সীমায়িত। এসময় সংবিধানকে আরও উদারপন্থী করা হয় এবং গণভোটের নীতি গ্রহণ করা হয়। ১৮৮৫-৮৬ সালে আন্তর্জাতিক কপিরাইট বা সত্ত্বাধিকার প্রণয়ন বিষয়ক সম্মেলন এই বের্ন শহরে অনুষ্ঠিত হয়; এখানে করা চুক্তিগুলি ইতিহাসে "বের্ন নীতিমালা" নামে পরিচিত লাভ করেছে।

বের্ন শহরের প্যাটেন্ট অফিসে কেরানিগিরি করার সময়েই আলবার্ট আইনস্টাইন তার আপেক্ষিকতা তত্ত্বের রূপরেখা দাঁড় করান।

আন্তর্জাতিক সম্মান
------------------

**বিশ্ব ডাক সংস্থা** -এর সদর দপ্তর এই শহরে অবস্থিত।

তথ্যসূত্র
---------

বহিঃসংযোগ
---------

* বার্নের শহর
* GIS বার্নের শহর
* Bern Public Transportation Website (BernMobil)


উইকিভ্রমণে ***Bern*** সম্পর্কিত ভ্রমণ নির্দেশিকা রয়েছে।

* CityHunter Bern
* Gurtenfestival
**কিলার স্পোর্টভেরাইনিগুং হলস্টাইন ভন ১৯০০ ইভি** (জার্মান: Holstein Kiel; সংক্ষেপে **হলস্টাইন কিল** নামে পরিচিত) হচ্ছে কিল ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির দ্বিতীয় স্তরের ফুটবল লিগ ২. বুন্দেসলিগায় প্রতিযোগিতা করে। এই ক্লাবটি ১৯০০ সালের ৭ই অক্টোবর তারিখে প্রতিষ্ঠিত হয়েছে। ১৫,০৩৪ ধারণক্ষমতাবিশিষ্ট হলস্টাইন স্টেডিয়ামে *ডি স্টোর্কে* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় মার্সেল রাপ এবং সভাপতির দায়িত্ব পালন করছেন স্টেফেন শ্নেক্লথ। বর্তমানে জার্মান মধ্যমাঠের খেলোয়াড় ফিলিপ সান্ডার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, হলস্টাইন কিল এপর্যন্ত ২৮টি শিরোপা জয়লাভ করেছে; যার মধ্যে একটি বুন্দেসলিগা শিরোপা রয়েছে। হান্স-পিটার এলার্স, টিম শিডশ্লাগ, হেনিং হার্ট, আলফ্রেড বর্নেমান এবং গের্ড কোলের মতো খেলোয়াড়গণ হলস্টাইন কিলের জার্সি গায়ে মাঠ কাঁপিয়েছেন।

তথ্যসূত্র
---------

1. ↑
2. ↑
3. ↑
4. ↑
5. ↑

বহিঃসংযোগ
---------


উইকিমিডিয়া কমন্সে **হলস্টাইন কিল** সংক্রান্ত মিডিয়া রয়েছে।

* দাপ্তরিক ওয়েবসাইট (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
**রশ্মি-পাখনাযুক্ত মাছ** যা এক্টিনোটেরিগি ( /ˌæktɪnɒptəˈrɪdʒiaɪ/ ; ) নামে পরিচিত। হাড়ের মাছের একটি শ্রেণী । তারা জীবিত মেরুদণ্ডী প্রজাতির ৫০% এরও বেশি গঠিত। 


  

রশ্মি-পাখনাযুক্ত মাছকে বলা হয় কারণ তাদের পাখনাগুলি হাড় বা শৃঙ্গাকার কাঁটা (রশ্মি) দ্বারা সমর্থিত চামড়ার জাল, মাংসল, লবড ফিনের বিপরীতে যা সারকোটেরিগি (মাংস-পাখনাযুক্ত মাছ) শ্রেণীর বৈশিষ্ট্যযুক্ত। এই অ্যাক্টিনোটেরিগিয়ান পাখনা রশ্মিগুলি প্রক্সিমাল বা বেসাল কঙ্কালের উপাদানগুলির সাথে সরাসরি সংযুক্ত থাকে, রেডিয়ালগুলি, যা এই পাখনা এবং অভ্যন্তরীণ কঙ্কালের (যেমন, পেলভিক এবং পেক্টোরাল গার্ডলস) এর মধ্যে সংযোগ বা সংযোগের প্রতিনিধিত্ব করে।

প্রজাতির গণনা অনুসারে, অ্যাক্টিনোটেরিগিয়ানরা মেরুদণ্ডী প্রাণীদের উপর আধিপত্য বিস্তার করে এবং তারা ৩০,০০০ প্রজাতির মাছের প্রায় ৯৯% গঠন করে। গভীর সমুদ্র থেকে সর্বোচ্চ পর্বত প্রবাহ পর্যন্ত মিঠা পানি এবং সামুদ্রিক পরিবেশে এগুলি সর্বব্যাপী। বিদ্যমান প্রজাতির আকার *পেডোসাইপ্রিস* ৮ মি.মি. পর্যন্ত হতে পারে, বিশাল সমুদ্রের সানফিশের ওজন ২,৩০০ কেজি, এবং দীর্ঘদেহযুক্ত ওয়ারফিশ, ১১ মিটার লম্বা। অ্যাকটিনোটেরিগি (~৯৯%) এর বেশিরভাগই হল টেলিওস্ট ।

তথ্যসূত্র
---------
**সাইবেরিয়ায় কমলা তুষারপাত** ছিল ২০০৭ সালের ফেব্রুয়ারির শুরুতে ঘটা একটি অস্বাভাবিক আবহাওয়া প্রপঞ্চ। এই বিপর্যস্ত তুষারপাতের শুরু হয় ২০০৭ সালের ৩১ জানুয়ারি থেকে। রাশিয়ার রাজধানী মস্কো হতে প্রায় ১,৪০০ মা (২,৩০০ কিমি) দূরে ওমস্ক ওব্লাস্টে, সাইবেরিয়া ফেডারেল জেলা ও পার্শ্ববর্তী টমস্ক এবং টিউমেন ওব্লাস্টে ১,৫০০ বর্গকিলোমিটার (৫৮০ মা২) এলাকা জুড়ে কমলা রঙের তুষারপাত হয়েছিল। আবহাওয়াবিদরা কমলা তুষারপাতের স্পষ্ট কারণ সনাক্ত করতে পারেননি। এমন অপূর্ব ঘটনার জন্য সাইবেরিয়ায় দূষণ ছাড়াও প্রতিবেশী কাজাখস্তানে হওয়া বালির ঝড়কে মূখ্য কারণ মনে করা হয়।

বর্ণনা
------

কমলা তুষার ছিল দুর্ঘন্ধময়, তৈলাক্ত। এতে স্বাভাবিক মাত্রার চেয়ে চারগুণ বেশি মৌলিক লোহা পাওয়া গেছে। বেশিরভাগ তুষার কমলা হলেও কিছু স্থানে লাল ও হলুদ রঙের তুষার পরেছে। তুষার পতনের অঞ্চল জুড়ে ২৭০০০ বাসিন্ধা ছিল। তাৎক্ষনিক ধারণা ছিল যে এটি শিল্প দূষণ, রকেট উৎক্ষেপণ বা এমনকি পারমাণবিক দুর্ঘটনার কারণে ঘটেছিল। পরে কমলা তুষার বিষমুক্ত হিসেবে সনাক্ত করা হয়। দুর্গন্ধ ও তৈলাক্ত বৈশিষ্ট্যের কারণে এই অঞ্চলের লোকেদেরকে তুষার ব্যবহার না করার বা পশুপাখিদের না খাওয়ানোর পরামর্শ দেওয়া হয়েছিল। রঙিন তুষার রাশিয়ায় অস্বাভাবিক কিন্তু শোনা যায় না, কারণ কালো, নীল, সবুজ এবং লাল তুষারপাতের অনেক ঘটনা ঘটেছে।

সম্ভাব্য কারণ
-------------

প্রতিবেশী কাজাখস্তানে প্রবল বালিঝড়ের কারণে এই কমলা রঙের তুষারপাত হতে পারে। তুষার পরীক্ষা করে অসংখ্য বালি এবং কাদামাটি ধূলিকণা পাওয়া গেছে, যা রাশিয়ার আকাশে স্ট্র্যাটোমণ্ডলে উড়ছিল। কাজাখস্তানের বাইকনুর থেকে একটি রকেট উৎক্ষেপণের কারণে এই রঙের সৃষ্টি হয়েছিল এমন জল্পনা পরে খারিজ হয়ে যায়, কারণ ২০০৭ সালের ১৮ জানুয়ারিতে বাইকনুর হতে শেষ রকেট উৎক্ষেপণ হয়েছিল।

রাশিয়ার পরিবেশ পর্যবেক্ষক গোষ্টি মূলত দাবি করেছিল যে রঙিন তুষারপাত "ধাতব কারখানার বর্জ্য"-এর মত শিল্পদূষণের কারণে হয়েছে। তাদের ভাষ্যে তুষারে স্বাভাবিক পরিমাণের চেয়ে চারগুণ বেশি অ্যাসিড, নাইট্রেট এবং মৌলিক লোহা ছিল। তবে, দূষণের নেপথ্যে মূল উৎস চিহ্নিত করে অপরাধী ধরা প্রায় অসম্ভব ছিল, তুষার পতন অঞ্চলের আশে পাশে অনেক শিল্পকারখানা ছিল যেমন- ওমস্ক শহর, যা রাশিয়ার তেল শিল্পের কেন্দ্র।

তথ্যসূত্র
---------

1. 1 2  Harding, Luke (২ ফেব্রুয়ারি ২০০৭)। "Orange snow causes concern in Siberia"। *The Guardian*। সংগ্রহের তারিখ ২১ নভেম্বর ২০১৬।
2. ↑  "Russia probes smelly orange snow"। BBC। ২ ফেব্রুয়ারি ২০০৭। সংগ্রহের তারিখ ২১ নভেম্বর ২০১৬।
3. 1 2 3 4  Blomfield, Adrian (৩ ফেব্রুয়ারি ২০০৭)। "'Putrid' orange snow falls in Siberia"। The Telegraph। সংগ্রহের তারিখ ২১ নভেম্বর ২০১৬।
4. ↑  "ZetaTalk Chat Q&A for February 21, 2015"। Zetatalk। ২১ ফেব্রুয়ারি ২০১৫। সংগ্রহের তারিখ ২১ নভেম্বর ২০১৬।
5. ↑  "Soyuz rocket missions in 2007"। Russian Space Web। সংগ্রহের তারিখ ২১ নভেম্বর ২০১৬। 2007 Jan. 18: Russia launched its first space mission of 2007, sending a 7,290-kilogram cargo ship toward the International Space Station, ISS. The Soyuz U rocket, carrying the Progress M-59 spacecraft, lifted off from Site-1 in Baikonur Cosmodrome on January 18, 2007, at 05:12:13 Moscow Time (02:12 UTC; 09:12 p.m. EST on Jan 17)
**বাংলাদেশ নৌবাহিনী জাহাজ** (সংক্ষেপেঃ বানৌজা) **সালাম** বাংলাদেশ নৌবাহিনীর **টাইপ ০২১-শ্রেণীর** টহল জাহাজ। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস
------

১৯৮০-এর দশকে বাংলাদেশের উপকূলবর্তী অঞ্চলে প্রতিরক্ষা ব্যবস্থাকে জোরদার করার লক্ষ্যে বাংলাদেশ নৌবাহিনী গণচীন হতে স্বল্পপাল্লার দ্রুতগামী **টাইপ ০২১-শ্রেণীর** ক্ষেপণাস্ত্রবাহী জাহাজ সংগ্রহ করে। এরই ধারাবাহিকতায় **বানৌজা দুর্বার** ১০ নভেম্বর, ১৯৮৮ সালে বাংলাদেশ নৌবাহিনীতে কমিশন লাভ করে। এই জাহাজটি বাংলাদেশ নৌবাহিনীর উপকূল প্রতিরক্ষার সক্ষমতা অনেকাংশে বাড়িয়ে দেয়। বিশেষ করে, **হিট এন্ড রান** কৌশল অবলম্বন করে বহিঃশত্রুর জাহাজ ধ্বংস করতে সক্ষম ছিল। দুর্ভাগ্যবশত, ১৯৯১ সালের ঘূর্ণিঝড়ে **বানৌজা দুর্বার** ক্ষতিগ্রস্ত হয় এবং কর্ণফুলী নদীতে ডুবে রায়। পরবর্তীতে ২০০২ সালে বাংলাদেশ নৌবাহিনী সদস্যদের ঐকান্তিক প্রচেষ্টায় জাহাজটি মেরামত করে নৌবহরে ফিরিয়ে আনা সম্ভব হয়। যা **বানৌজা সালাম** হিসেবে নৌবাহিনীতে পুনরায় কমিশন লাভ করে।

বৈশিষ্ট্য ও যান্ত্রিক কাঠামো
----------------------------

**বানৌজা সালাম** জাহাজটির দৈর্ঘ্য ৩৮.৬ মিটার (১২৭ ফু), প্রস্থ ৭.৬ মিটার (২৫ ফু) এবং গভীরতা ২.৭ মিটার (৮.৯ ফু)। জাহাজটিতে রয়েছে ২টি প্যাক্সম্যান ১২ভি১৮৫ ৪,৮০০ অশ্বশক্তি (৩,৬০০ কিওয়াট) ডিজেল ইঞ্জিন (যুক্তরাজ্য)। যার ফলে জাহাজটি ঘন্টায় সর্বোচ্চ ২৪ নট (৪৪ কিমি/ঘ; ২৮ মা/ঘ) গতিতে চলতে সক্ষম। এছাড়াও জাহাজটি ১৩ নট (২৪ কিমি/ঘ; ১৫ মা/ঘ) গতিতে ৩,৪৬০ নটিক্যাল মাইল (৩,৯৮০ মা; ৬,৪১০ কিমি) সমুদ্র এলাকা জুড়ে টহল কার্যক্রম পরিচালনা করতে সক্ষম। সমুদ্রপৃষ্ঠ অনুসন্ধানের জন্য এটি ১টি **ফুরুনো ডিআরএস৪ডব্লিউ র‍্যাডার (জাপান)**; ১টি **ফুরুনো এফএআর-৩৩২০ চার্ট র‍্যাডার (জাপান)**; ১টি **ফুরুনো এইচআর-২০১০ নেভিগেশন র‍্যাডার (জাপান)** এবং **আনরিতসু রাডার (জাপান)** র‍্যাডার দ্বারা সজ্জিত।

রণসজ্জা
-------

**বানৌজা সালাম** জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:

* ১ × বোফোর্স মার্ক-৭ ৪০/৬০ মিমি কামান
* ১ × টুইন ব্যারেল ৩০/৭৫ জিসিএম-এ০৩।

তথ্যসূত্র
---------

1. ↑  "সশস্ত্র বাহিনী দিবসে জাহাজ প্রদর্শনী | Navy | Ekhon TV"। ২১ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২২।
2. ↑  "১১৩ জন মুক্তিযোদ্ধাকে সম্মাননা প্রদান | Armed Forces Day | Bangladesh Navy | Somoy TV"। ২১ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ নভেম্বর ২০২২।
3. ↑  "যথাযোগ্য মর্যাদায় খুলনা নৌ অঞ্চলে সশস্ত্র বাহিনী দিবস-২০২২ উদযাপন | Global TV News"। ১২ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১২ জুলাই ২০২৩।

প্রবেশদ্বার: বাংলাদেশ বাংলাদেশ সামরিক বাহিনী
**গোপালদেব** (১৫৪০–১৬১১) একজন ভারতীয় কবি, নাট্যকার এবং পূর্ব আসামের বৈষ্ণব সম্প্রদায়ের প্রধান প্রচারক ছিলেন। তিনি ভবানীপুর, আসামের বাসিন্দা ছিলেন তাই লোকেরা তাকে **ভবানীপুরিয়া গোপাল আতা** নামে ডাকত। তিনি মহাপুরুষ শ্রীমন্ত শঙ্করদেবেরও শিষ্য। ষোড়শ শতকে বর্তমান আসামের বড়পেটা জেলার পাঠশালা হতে তিনি বৈষ্ণব একসারণ মতবাদের প্রচার ও প্রসার ঘটান। তার সাহিত্যগুলি আদি অসমীয়া ভাষায় রচিত।

সংক্ষিপ্ত জীবনী
---------------

সপ্তদশ শতকে গোপালদেবের জীবনী ও কর্ম উল্লিখিত অন্তত পাঁচটি পুঁথি পাওয়া যায়। গোপালদেব ১৫৪০ সালে আসামের শিবসাগর জেলার নাজিরাতে এজ তাঁতি পরিবারে পিতা কামেশ্বর এবং মা বজরঙ্গীর ঘরে জন্মগ্রহণ করেন। কোচ রাজ্যের রাজা নারায়ণ অসাম রাজ্যের রাজধানী গরগাও দখলের পর, রাজা নারায়ণ অনেক কোচ অধিবাসিদের কামরুপের বিভিন্ন স্থানে বসতি স্থাপনের জন্য প্রেরণ করেছিলেন। সে সময় তাদের পরিবার কামরুপের ভবানীপুরে চলে আসে। তিনি সেখানে একজন ব্রাহ্মণ পণ্ডিতের কাছে প্রাথমিক শিক্ষা লাভ করেন। বাল্যকালে তিনি শ্রীমন্ত শঙ্করদেবের ধর্মীয় শিক্ষার প্রতি অনুরক্ত হন। পরবর্তীতে শঙ্করদেবের শিষ্যত্ব গ্রহণের সুযোগ পান। গোপালদেবের *কমলেশ্বরদেব* নামে একজন পুত্র এবং*পদ্মপ্রিয়া* নামে একজন কন্যা সন্তান ছিল। পদ্মপ্রিয়া হলেন ষোড়শ শতকের প্রথম মহিলা অসমীয়া কবি।

কর্ম
----

একাসরণ ধর্মের একজন বৈষ্ণব গুরু হিসেবে, গোপালদেব কালঝাড় সত্তর প্রতিষ্ঠা করেন। এটির অবস্থান ছিল বর্তমান আসামের বড়পেটা জেলা থেকে ৭ কিলোমিটার দূরে পাঠশালাতে। এটিকে গোপালদেব তার ধর্মকার্য ও সাহিত্য রচনার জায়গা হিসাবে ব্যবহার করেছিলেন। কালঝাড়ে তার ৩৬০ জন শিষ্য ছিল, যারা পরবর্তীতে আসামের বিভিন্ন স্থানে গোপালদেবের একসারণ ধর্মীয় শিক্ষা ব্যবস্থার প্রসার করেন।

সাহিত্যকর্ম
-----------

গোপালদেব সাহিত্য রচনার ক্ষেত্রে তার গুরু শঙ্করদেবের মত ব্ৰজাবলী ভাষার ব্যবহার করেননি, বরং আদি অসমীয়া ভাষায় লিখিত *জন্মযাত্রা*, *নন্দুৎসব* এবং *উদ্বোধন* বা *গোপী-উদ্ধব সংবাদ* এবং *সেতার পটল প্রমাণের* মতো কিছু নাটক রচনা করেছিলেন। এগুলির মধ্যে প্রথম উল্লিখিত তিনটি নাটক কৃষ্ণের লীলা, আচার ও রূদ্ররূপের প্রসংশা সম্বলিত।

তিথি
----

গোপালদেবের জন্মবার্ষিকী **গোপালদেবের তিথি** হিসাবে আসামের নামঘর এবং সত্রাসে পালিত হয়। আসাম সরকার প্রতি বছর এই উপলক্ষে এই দিনটিকে ছুটি হিসেবে ঘোষণা করেছে।

আরও দেখুন
---------

* সাহিত্য প্রবেশদ্বার
* জীবনী প্রবেশদ্বার

* অসমীয়া সাহিত্য
* অসমীয়া ভাষার উল্লেখযোগ্য কবিদের তালিকা
* অসমীয়া সাহিত্যিকদের ছদ্মনাম ও বিভূষিত উপাধির তালিকা

তথ্যসূত্র
---------

1. ↑  Mitra, Ashok (১৯৮৫)। *The Truth unites: essays in tribute to Samar Sen - Samar Ranjan Sen - Google Books*। সংগ্রহের তারিখ ২০১৩-০৫-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Garmur Sattra"। Srimanta.net। ২৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3 4 5  "The sattras of Kalsamhati"। Srimanta.net। ২৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Cherished cloisters of Assam"। *The Telegraph*। ২০ আগস্ট ২০০৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "GOPALDEV'S BIRTH ANNIVERSARY CELEBRATIONS"। Hindustan Times (New Delhi, India)। ৪ মে ২০০৮। ২০ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)